Държавен вестник, бр. 85, 2012 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  85
Чл. 10. (1) За изпълнението на плана по 
чл. 9, ал. 1 отговорните структури изготвят 
ежемесечен отчет, който се предоставя на 
ГДНП.
(2) В отчета по ал. 1 се посочват направе­
ните констатации.
Чл. 11. Внезапният контрол се осъществява 
чрез внезапни проверки от полицейските ор­
гани и/или представители на други държавни 
органи, на които са възложени определени 
правомощия, свързани с дейностите с оръжия, 
боеприпаси, взривни вещества и пиротехни­
чески изделия.
Чл. 12. Проверки могат да се извършват 
освен по плана по чл. 9, ал. 1 и:
1. по сигнал от други контролни органи;
2. при заявяване от страна на Европейската 
комисия или от компетентни органи на други 
държави членки;
3. по сигнали на граждани. 
Чл. 13. За всяка извършена проверка се 
съставя констативен протокол в два екзем­
пляра – по един за проверяваното лице и за 
проверяващия орган.
Чл. 14. При констатиране на нарушения на 
изискванията на действащото законодателство 
проверяващият орган издава заповед със за­
дължителни предписания за отстраняването 
им съгласно ЗОБВВПИ.
Чл. 15. (1) При установяване на нарушение 
на ЗОБВВПИ се издава акт за установяване 
на административно нарушение.
(2) Актовете по ал. 1 се издават от поли­
цейските органи на МВР.
(3) Наказателните постановления се из­
дават от министъра на вътрешните работи 
или оправомощени от него длъжностни лица 
съобразно тяхната компетентност.
Чл. 16. В годишните отчети на структурите 
на МВР, които имат правомощия по извърш­
ване на контрол по ЗОБВВПИ, се отразяват:
1. брой извършени проверки;
2. брой издадени задължителни предпи­
сания;
3. резултатите от издадените задължителни 
предписания;
4. брой съставени актове за установяване 
на административни нарушения;
5. брой на издадените наказателни поста­
новления и данни за обжалването им.
ЗАКЛЮЧИТЕЛНА РАЗПОРЕДБА
Параграф единствен. Тази наредба се из­
дава на основание чл. 152, ал. 4 от Закона за 
оръжията, боеприпасите, взривните вещества 
и пиротехническите изделия.
Министър: 
Цветан Цветанов
10046
МИНИСТЕРСТВО
 НА ЗДРАВЕОПАЗВАНЕТО
Наредба за изменение на Наредба № 3 от 
2007 г. за здравните изисквания към детски­
те градини (обн., ДВ, бр. 15 от 2007 г.; изм., 
бр. 36 от 2011 г., бр. 64 от 2012 г.)
§ 1. В чл. 10 се правят следните изменения:
1. В ал. 1:
а) точка 1 се изменя така:
„1. спалня и занималня;“
б) точка 2 се отменя.
2. Алинея 5 се изменя така:
„(5) Общата площ на помещенията спалня 
и занималня трябва да осигурява най-малко 
4 m2 на всяко дете, а минималната площ на 
физкултурно-музикалния салон е 80 m2.“
§ 2. Параграф 18 от преходните разпоредби 
към Наредбата за изменение и допълнение 
на Наредба № 3 от 2007 г. за здравните изис­
квания към детските градини (ДВ, бр. 64 от 
2012 г.) се отменя.
Преходни и заключителни разпоредби
§ 3. Съществуващите детски градини се 
привеждат в съответствие с изискванията 
на Наредбата за изменение и допълнение на 
Наредба № 3 от 2007 г. за здравните изис­
квания към детските градини (ДВ, бр. 64 от 
2012 г.) и тази наредба в срок до една година 
от влизането є в сила, с изключение на из­
искванията по чл. 9 и чл. 10, ал. 4 и 5, които 
се съобразяват при наличие на технически 
възможности.
§ 4. Наредбата влиза в сила от деня на 
обнародването є в „Държавен вестник“.
Министър: 
Десислава Атанасова
10098
МИНИСТЕРСТВО
 НА ЗЕМЕДЕЛИЕТО И ХРАНИТЕ
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № 19 
от 25 октомври 2012 г.
за строителство в земеделските земи без 
промяна на предназначението им
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят усло­
вията и редът за застрояване в земеделските 
земи по смисъла на Закона за собствеността 
и ползуването на земеделските земи (ЗСПЗЗ), 
Закона за устройство на територията (ЗУТ) 
и Закона за опазване на земеделските земи 
(ЗОЗЗ) за случаите, в които не се променя 
предназначението им.